Document ID: /roh_data/filtered/fineweb-2-filterrobots_roh.jsonl.gz/41714

Suenter las attatgas da la fin d'emna en ils Stadis Unids vul il president american, Donald Trump, instradar ina iniziativa da lescha. Quella prevesa la paina da mort per delinquents tar mazzaments en massa ord odi. Trump è sa drizzà en la Chas'alva a la naziun ed ha declerà, ch'el haja incumbensà il ministeri da giustia dad elavurar in sboz correspundent.
Avant aveva Trump fatg amogna als democrats ina lescha d'armas pli severa, sche quels sustegnian sia refurma d'immigraziun.
RR novitads 17:00